Universis presentes litteras inspecturis, ego Perronetus major de Thoiseyo, notum facio quod ego in nullo deceptus, circumventus vel defraudatus, sed spontaneus et consultus, vendo et nomine vendicionis perpetuo trado, concedo et quitto episcopatui Eduensi quoddam meum pratum, situm in Brolio de Thoiseyo, inter pratum episcopatus ex una parte et pratum dicti Lanchari ex altera, pro precio viginti octo librarum Turonensium, de quibus a reverendo patre in Christo ac domino, domino Hugone, divina gratia Eduensi episcopo, vel ejus mandato perfectam et integram solutionem habui et recepi in pecunia numerata, de quibus ipsum reverendum patrem quitto penitus et absolvo, me de ipso prato sic vendito omnino devestiens, etc. In cujus rei testimonium, sigillum curie archidiaconi Avalonensis presentibus litteris rogavi et feci apponi. Datum die veneris post Oculi mei, anno Domini millesimo ducentesimo nonagesimo.